Preocupări europene în domeniul plantelor medicinale şi aromatice, produselor stupului, suplimentelor alimentare naturale şi produselor pe bază de plante medicinale


Abstract
Din cele mai vechi timpuri şi până astăzi, arta vindecării suferinţelor umane a avut legătură cu plantele medicinale.  Până în urmă cu un veac, aproape toate “leacurile” folosite de om erau de origine vegetală. 
Plantele medicinale si aromatice care definesc acest sector provin din cultivarea unor specii tradiţionale, dar şi a unora adaptate din flora spontană, precum si din culegerea din flora spontana a diferitelor specii si varietăţi cu valoare nutriţională şi/sau cu însuşiri farmacodinamice.

Cele mai multe dintre aceste culturi de plante medicinale şi aromatice sunt folosite în alimentaţie, sub formă de ceaiuri din plante şi amestecuri de ceaiuri din plante sau ca şi condimente în bucătărie. Numai anumite plante sunt folosite în scopuri farmaceutice.

În ceea ce priveşte produsele stupului acestea sunt reprezentate de: polen care este valorificat fie ca aliment, fie ca supliment alimentar, propolis care este valorificat ca supliment alimentar, nectar, miere care este un aliment deosebit de valoros, lăptişorul de matcă, ceara de albine şi veninul de albine.

Suplimentele alimentare se clasifică în suplimente alimentare pe bază de plante sau preparate din plante, suplimente alimentare pe bază de substanţe nutritive, de exemplu vitamine şi minerale, precum şi suplimente alimentare, comercializate ca produse alimentare şi prezentate ca atare.

Suplimentele alimentare nu sunt medicamente, nu au efecte secundare, sunt obţinute din surse 100% naturale, au puritate 100%, pentru obţinerea lor fiind utilizate culturi ecologice, situate în medii nepoluate, strict monitorizate,  controlate şi protejate.

În aproape toate statele membre, produsele pe bază de plante medicinale sunt considerate ca medicamente. 
 Evaluarea siguranţei şi a eficacităţii, în principiu, pentru toate medicamentele necesită examene farmacologice şi toxicologice, iar eficacitatea trebuie dovedită prin studii clinice.
Lucrarea se referă la principalele reglementări legale  privind plantele medicinale şi aromatice, produsele stupului, suplimentele alimentare naturale şi produsele pe bază de plante medicinale (medicamente), existente în unele state-membre ale Uniunii Europene - Belgia, Franţa, Italia, Luxemburg -  cât şi la nivel comunitar.

I. Reglementări naţionale

Belgia

Cadrul legal
- Decretul regal din 3 martie 1992 privind suplimentele alimentare pe bază de substanţe nutritive, cum ar fi vitaminele, mineralele, precum şi produsele alimentare cu nutrienţi ajutători
;

- Decretul regal din 29 august 1997 privind suplimentele alimentare pe bază de plante cu listele plantelor autorizate sau interzise
;

- Decretul regal din 5 august 2006 de modificare a Decretului  regal din 3 martie 1992
;

-Decretul regal din 19 martie 2004 privind mierea
.

Produsele stupului

Decretul regal din 19 martie 2004 privind mierea se aplică mierii destinate consumului uman.

Potrivit dispoziţiilor acestui decret, prin miere se înţelege substanţa naturală, dulce, produsă de albinele din specia Apis melifera. Varietăţile de miere potrivit prezentului decret sunt: în funcţie de origine - miere de flori,  miere de nectar; după metoda de producţie sau de prezentare - mierea în fagure, mierea cu bucăţi de fagure sau fagure de miere, mierea scursă, mierea obţinută prin centrifugare, mierea filtrată; mierea pentru uz industrial sau adecvată uzului industrial, folosită ca ingredient în alte produse alimentare destinate procesării ulterioare.

Referitor la caracteristicile şi compoziţia mierii, examenul organoleptic este un test complex, în spatele căruia se află criteriul principal care determină alegerea majorităţii consumatorilor. Acest test oferă o apreciere calitativă cu privire la aspectul mierii, proprietăţi, culoare, consistenţă, fineţea cristalizării, miros, gust.

Aspectul mierii este de cele mai multe ori omogen, dar poate prezenta defecte generate de prezenţa impurităţilor, a spumei de suprafaţă sau a unui perete de separare. 

Ca orice produs destinat vânzării, mierea trebuie să fie etichetată. Informaţiile obligatorii trebuie să fie clare şi lizibile pe recipiente, de exemplu:

- denumirea produsului trebuie să fie foarte clară: miere, nectar de miere sau miere de nectar;

- numele sau denumirea ambalatorului sau a distribuitorului;

- eticheta trebuie să menţioneze un număr de lot (număr de analiză, număr de control) sau data de garanţie (a se consuma de preferinţă înainte de luna/anul);

- data indică perioada de garanţie, în care produsul îşi păstrează calităţile sale, în condiţii de utilizare normală. Această dată trebuie să se bazeze pe caracteristicile specifice ale mierii şi nu poate depăşi o perioadă mai mare de 2 ani de la data ambalării,

- sunt indicate condiţiile particulare de conservare şi utilizare,

- ţara de origine trebuie să fie menţionată. În situaţia în care, mierea provine din mai multe state membre UE sau ţări terţe, indicaţia poate fi înlocuită, după caz, cu una din următoarele indicaţii:

1.amestec de miere provenită din CE;

2.amestec de miere provenită din spaţiul extracomunitar;

3.amestec de miere provenită din CE şi din spaţiul extracomunitar.

- cuvintele "mii de flori" sau "toate florile", pot fi adăugate pe etichete, atâta timp cât interesele consumatorilor sunt respectate, în conformitate cu Directiva 2000/13/CE privind etichetarea produselor alimentare,

- dacă mierea este comercializată într-o regiune bilingvă, indicaţiile obligatorii de pe etichetă trebuie să fie scrise în limbile locale,

- originea florală sau vegetală pot fi semnalate în cazul în care produsul are originea indicată şi prezintă caracteristicele sursei.

Fiecare dintre originile botanice menţionate trebuie să fie semnificative, iar mierea trebuie să fie, în întregime sau în principal, din cele două origini indicate. 

Originea regională sau teritorială sunt posibile numai în cazul în care mierea provine integral din sursa menţionată.

Menţiunile complementare nu trebuie să inducă în eroare cumpărătorul cu privire la "identitatea, calităţile, compoziţia, cantitatea, modul de fabricaţie sau de obţinere" sau "să atribuie produsului alimentar efecte sau proprietăţi pe care nu le are" sau să sugereze că "produsul alimentar posedă caracteristici speciale", atunci când, de fapt, toate produsele alimentare similare posedă aceleaşi caracteristici.

Menţiunile complementare utilizate trebuie să fie în egală măsură verificabile. De exemplu, pot fi utilizate menţiuni complementare cu privire la compoziţie, perioada de recoltare ("miere de vară", "miere de primăvară"), metoda de producere (miere nepasteurizată, miere neîncălzită) sau caracteristici organoleptice (gust, aromă).

În viitor, apicultorii vor putea utiliza o indicaţia geografică protejată (I.G.P.).

De asemenea, poate fi indicată metoda de tratament a mierii, de exemplu miere obţinută prin centrifugare, miere în fagure, miere obţinută prin  uscare, miere obţinută prin presare).

Indicaţiile suplimentare sunt foarte importante, deoarece vor permite diferenţierea tipurilor de miere existente pe piaţă.

Unele denumiri sunt interzise pe etichete, ca şi pe documentele care fac publicitate. Sintagme precum "igienă", "medicament", "boală", "bolnav", precum şi derivatele lor nu sunt permise. Acelaşi lucru este valabil şi pentru cuvintele "pur" , "natural" şi derivatele lor.

Polenul este format din apă (5%-36%) şi materii solide (64%-95%) dintre care mai importante sunt: minerale, lipide, albumină, zahăr invertit, amidon, vitamine, factori de creştere, acid folic, etc. 

Polenul are mare valoare nutritivă, dietetică şi terapeutică.

Polenul este valorificat, fie ca aliment, fie ca supliment alimentar.

Ca aliment, polenul conţine un număr mare de aminoacizi, printre care şi aminoacizi esenţiali, vitamine, enzime care servesc drept catalizatori în multe procese chimice organice, precum şi substanţe minerale şi oligoelemente care au un rol esenţial în metabolismul celular.

El compensează perfect deficienţele pe care le impune alimentaţia modernă.

Propolisul este fabricat de albine din răşina recoltată din scoarţa şi mugurii anumitor copaci şi din plante balsamice.

Propolisul poate fi recoltat după diverse tehnici.

Se păstrează în recipiente opace la lumină, bine închise şi protejate de căldură. Stocarea pe termen lung, în aceste condiţii nu pare să pună probleme sau să afectează propietăţile sale antibacteriene.

Este valorificat ca supliment alimentar.

Propolisul este comercializat sub formă de: tinctură alcoolică de propolis, creme pentru uz cutanat, sirop pentru tuse, soluţie pentru inhalaţii, miere cu propolis.

Referitor la comercializare, în prezent, propolisul este căutat în industria cosmetică şi în industria alimentară.

Lăptişorul de matcă are o compoziţie chimică similară cu cea a polenului: apă, proteine, lipide, vitamine.
Suplimentele alimentare

Potrivit legislaţiei belgiene în domeniu, suplimentele alimentare se clasifică în:

-  suplimente alimentare pe bază de plante sau preparate din plante;

- suplimente alimentare pe bază de substanţe nutritive, de exemplu vitamine şi minerale.

A) Suplimentele alimentare pe bază de plante sau preparate din plante

Decretul regal din 29 august 1997 privind suplimentele alimentare pe bază de plante cu listele plantelor autorizate sau interzise defineşte următorii termeni astfel:

- plante: organismele vii,  care sunt în măsură, prin fotosinteză, să producă substanţe organice din substanţe anorganice;

- plante periculoase: plante improprii consumului uman;

- preparate din plante: rezultatul activităţii care modifică plantele sau o parte din plante, pentru a servi consumului uman, cu excepţia aditivilor;

- forme predozate: capsulele, pastilele, comprimatele, pilulele sau alte forme similare, de exemplu săculeţi cu pulbere, fiole cu lichid, flacoane cu lichid prevăzute cu un dop picurător şi alte forme similare de lichide şi pulberi, destinate a fi luate în mici cantităţi unitare măsurabile;

- arome: destinate a fi utilizate în produsele alimentare;

- suplimentele alimentare: produsele alimentare predozate, al căror scop este de a completa regimul alimentar normal şi care sunt constituite din unul sau mai multe nutrimente, plante, preparate din plante sau alte substanţe având un efect nutritiv sau fiziologic.

- substanţe din plante: substanţele active din plante care au un efect nutritiv sau fiziologic.

Potrivit art.2 din acest decret, este interzisă comercializarea ca produse alimentare sau ca şi componente încorporate în produsele alimentare, plantele prevăzute în Anexa I
 la acest decret (art.2 alin.1)

De asemenea, este interzisă fabricarea şi comercializarea preparatelor din plante, preparate obţinute din plantele menţionate în lista 1 a Anexei
 la prezentul decret (art.2 alin.2).

Această prevedere nu se aplică la fabricarea aromelor.

Ministrul sănătăţii poate stabili o listă cu plantele care pot fi sau nu utilizate la fabricarea aromelor şi poate prevedea excepţii pentru interdicţiile de la alin.1, pe baza probelor toxicologice şi de analiză, potrivit cărora preparatele din plante nu conţin caracteristici sau substanţe toxice.

Potrivit art.4 este interzisă fabricarea şi comercializarea produselor alimentare, sub formă predozată, compuse din una sau mai multe plante care sunt enumerate în lista 2 şi 3 din Anexa
 la prezentul decret, fără o notificare prealabilă a Direcţiei generale pentru animale, plante şi alimentaţie din cadrul Serviciului public federal al sănătăţii publice, siguranţei alimentare şi mediului, pe baza unui dosar de notificare, care va fi prezentat în 2 exemplare şi trebuie să includă cel puţin următoarele date:

· natura produsului,

· lista de ingrediente a produsului (calitativ şi cantitativ),

-  analiza nutriţională a produsului, în cazul în care au fost puse în aplicare, datele cantitative şi calitative, cu privire la substanţele active semnificative cunoscute sau a markerilor semnificativi, pe unitate şi pe doză zilnică, precum şi toxicitatea şi stabilitatea,

- etichetarea produsului,

- angajamentul de a efectua analize frecvente şi în momente diferite, ale produsului şi, de a păstra rezultatele, la dispoziţia Direcţiei generale pentru 
animale, plante şi alimentaţie din cadrul Serviciului public federal al sănătăţii publice, siguranţei alimentare şi mediului,

- dovada de plată a unei taxe de 124 € pe produs notificat, în contul Serviciului. 

Ministrul sănătăţii stabileşte structura şi funcţionarea Comisiei de avizare a plantelor medicinale. De asemenea, ministrul sănătăţii numeşte membri Comisiei. Comisia este compusă din reprezentanţi ai instituţiilor şi organismelor, care au rol în cercetarea, producţia, comerţul şi controlul plantelor.

Etichetarea suplimentelor alimentare care conţin plante şi/sau preparate din plante trebuie să includă următoarele menţiuni:

- denumirea de: "supliment alimentar";
- porţia recomandată pentru consumul zilnic;
- un avertisment cu privire la depăţirea dozei zilnice recomandate;
- un avertisment că produsul nu poate fi lăsat la îndemâna copiilor;
- o menţiune că suplimentele alimentare nu pot fi utilizate ca înlocuitori ai unui regim alimentar variat;
- denumirea ştiinţifică.

În ceea ce priveşte etichetare şi publicitatea suplimentelor alimentare, este interzis să se atribuie produselor proprietăţi în prevenirea, tratarea sau vindecarea unei maladii sau invocarea unor proprietăţi similare.

De asemenea, se interzice menţionarea sau sugerarea, că un regim alimentar echilibrat şi variat nu poate constitui o sursă corespunzătoare de nutrimente în general.
B.Suplimentele alimentare pe bază de nutrimente (vitamine, minerale)

Decretul regal din 3 martie 1992 privind suplimentele alimentare pe bază de substanţe nutritive, cum ar fi vitaminele, mineralele, precum şi produsele alimentare cu nutrienţi ajutători defineşte nutrimentele ca fiind substanţele nutritive de care organismul are nevoie, pe care acesta nu le poate produce în mod normal şi o cantitate suficientă din aceste substanţe nutritive trebuie adusă în organism prin produse alimentare şi anume substanţe nutritive: vitamine, minerale şi oligoelemente, aminoacizi, acizi graşi.

Întroducerea pe piaţă a suplimentelor alimentare este supusă notificării prealabile a Direcţiei generale pentru animale, plante şi alimentaţie din cadrul Serviciului public federal al sănătăţii publice, siguranţei alimentare şi mediului.
Referitor la etichetare acestor produse, aceasta va include, pe lângă menţiunile enumerate la suplimentele alimentare care conţin plante şi/sau preparate din plante şi următoarele indicaţii:

-  numele categoriilor de nutrimente care caracterizează produsul sau o indicaţie cu privire la natura acestor nutrimente,

- conţinutul de nutrimente prezente pe doză recomandată a fi consumată zilnic.

Interesul faţă de suplimentele alimentare, precum şi legătura acestora cu starea de sănătate a făcut paşi importanţi în ultimul deceniu, prin apariţia unei cereri mari de informaţii privind calitatea, siguranţa şi eficacitatea acestora. 
În acelaşi timp a apărut şi nevoia creării unui punct central de consultare şi informare pentru toţi producătorii belgieni.

În acest sens, Naredi (Fédération belge de l'industrie et du commerce des Compléments alimentaires, Produits naturels, de Réforme et de Diététique – Federaţia belgiană a Industriei şi Comerţului în domeniul suplimentelor alimentare, produselor naturale, de sinteză şi dietetice) îndeplineşte acest rol din 1990 şi este recunoscută de către Consiliul de Stat.

Naredi s-a dezvoltat şi reprezintă legătura dintre: furnizorii de ingrediente, companiile de cercetare şi dezvoltare, producători, comercianţii-angrosişti şi comercianţii cu amănuntul.

În Belgia, un rol important privind suplimentele alimentare este prevăzut în Planul Naţional privind Nutriţia şi Sănătatea 2005-2010 (PNNS-B)
. Planul reprezintă o iniţiativă a Ministerului Afacerilor Sociale şi Sănătăţii Publice.

În Belgia, fabricarea şi vânzarea suplimentelor alimentare sunt reglementate prin legi specifice, care au fost elaborate în urma consultării cu Naredi. Legislaţia belgiană în domeniu devansează, în prezent, cea mai mare parte a legislaţiei altor state membre. 

Cel mai important aspect al legislaţiei belgiene în domeniu este reprezentat de faptul că ambalarea şi compoziţia suplimentelor alimentare sunt supuse aprobării autorităţilor.

Companiile care doresc să producă sau să vândă un supliment alimentar în Belgia (ca şi în alte state membre UE) trebuie să notifice în prealabil autorităţile.

Autorităţile verifică de o manieră strictă dacă suplimentul alimentar conţine ingrediente interzise, precum şi declaraţiile medicale.

Declaraţiile medicale reprezintă menţiuni pe ambalaj sau publicitate care ar putea indica faptul că pentru consumator, suplimentul alimentar poate fi utilizat pentru a preveni, trata sau vindeca o maladie. Acest lucru este interzis: doar medicamentele pot fi etichetate cu astfel de menţiuni. 

După aprobare produsul primeşte un număr de notificare. 

Produsele pe bază de plante medicinale (medicamente)
Pe 10 februarie 1995 a fost publicat un Regulament al Ministerului Sănătăţii
 care stabileşte condiţiile necesare pentru înregistrarea unui dosar privind medicamentele pe bază de plante.

De asemenea, trebuie să fie disponibilă o listă care să cuprindă indicaţii, referitoare la motivul (motivele) pentru care anumite categorii de plante sunt utilizate în mod tradiţional.

Cu toate acestea, de când noile reglementări au intrat în vigoare, aceste indicaţii nu sunt introduse folosind sintagama "..... utilizate în mod tradiţional în....." aşa cum era până la aplicarea noilor prevederi.

Franţa
Plante medicinale şi aromatice

Producţia franceză de plante medicinale şi aromatice este limitată. 70 până la 80% din cantităţile utilizate sunt importate din diferite zone: 

· Europa de Est: Rusia, Ucraina, Crimeea, Polonia, Ungaria;
· Ţările mediteraneene: Maroc, Tunisia, Spania, Turcia, Egipt;

· Alte ţări: China, Africa, SUA, Mexic.

Bazinele de producţie din Franţa sunt:
· Ile de France şi Aquitania, pentru plante-condimente;

· Maine şi Loire, pentru plante medicinale tradiţionale;

· Sud-Estul Franţei, pentru plante aromatice, medicinale şi cele pentru parfumuri;

· Regiunile cerealiere, pentru produse noi sau integrate.

Masivul Central este o zonă de cules foarte importantă.

Tipuri de produse

Plantele aromatice pot fi clasate în două categorii după destinaţia lor:

· Plantele consumate în ţară: plante-condimente;
· Plante utilizate sau transformate de industriile farmaceutice (homeopatie, herboristerie, aromaterapie, fitoterapie), de parfumuri şi cosmetice, agroalimentară.

Date fiind exigenţele deosebite faţă de culturile de astfel de plante, trebuie avută o grijă specială în ceea ce priveşte plantarea, recoltarea, uscarea şi treieratul, fiind vorba de o muncă minuţioasă care implică numeroase operaţiuni asupra plantelor.

Recolta poate fi manuală sau mecanică. Cum substanţele active ale acestor plante se găsesc în structura lor de suprafaţă, trebuie avută grijă de la semănat şi până la comercializarea lor.

Din 1994, plantele aromatice şi medicinale pot fi cultivate pe ogoare părăsite pentru scopuri nealimentare, cu obligaţia de a se încheia un contract pentru prelucrarea lor industrială. În cazul în care producătorul decide să le vândă direct, neprelucrate, acesta trebuie să respecte reglementarea care interzice vânzarea anumitor plante către particulari. Dacă alege să le vândă unor laboratoare, este de preferat să o facă pe bază de contract.

Culesul plantelor aromatice sălbatice din Vosgi (Arnica, Scorusul etc.) este supus reglementării şi necesită o cerere de autorizare (în kg pe zi şi pe persoană) depusă la autorităţile administrative ale localităţilor respective. Dat fiind exigenţele faţă de aceste culturi de plante şi precauţiile în timpul mânuirii plantelor, responsabilitatea acestei munci este foarte mare.

Pentru diversificarea recoltei există diferite forme de ajutor regional care ţine cont de costul investiţiei în materialul specific şi al amenajării unui local pentru prelucrare. Investiţiile legate de proiectul de valorificare nealimentară a 
produselor vegetare pot beneficia de susţinere a proiectului de valorificare nealimentară a produselor agricole (VANAPA).

La culturile Bio, materialul specific pentru plivit, lucrarea solului, fertilizare, recoltarea şi localurile sau echipamentele de stocare sunt subvenţionate.

După lansarea planului plurianual de dezvoltare a agriculturii biologice, pus în aplicare în Franţa, începând cu anul 1997, s-a constatat o creştere netă şi regulată a suprafeţelor care produc plante pentru parfum, aromatice şi medicinale biologice.

Investiţii
Caracterul fluctuant şi aleatoriu al pieţei plantelor medicinale necesită o anumită prudenţă faţă de investiţii. 

Investiţia pentru producţie este:

· limitată, dacă munca se face manual (se pierde mai multă mână de lucru);
· importantă, în caz de mecanizarea culturilor (necesită adaptarea materialului);
· nulă, în caz de cules (se pune problema statutului social şi juridic al culegătorului), dar anumite recolte sunt limitate în timp, ceea ce impune o mână de lucru disponibilă imediat.
Investiţia este importantă în cazul instalaţiilor de uscare şi a infrastructurilor necesare conservării plantelor recoltate şi culese. Trebuie prevăzut un local pentru uscare şi un local pentru stocare, cu un dezumidificator pentru a se evita formarea mucegaiului
.

Trebuie prevăzută, de asemenea, amenajarea unui spaţiu pentru vânzarea direct de la fermă.              

Mierea de albine şi produsele stupului

În Europa, Franţa se află pe locul al doilea în rândul producătorilor de miere. Împreună cu Spania asigură 50% din producţia de miere europeană.

Prin Decretul nr. 71-636 din 21 iulie 1971, mierea de albine este asimilată cu un produs animal (ca laptele şi ouăle), fiindu-i aplicate regulile generale de igienă de stocare şi de temperatură şi umiditate referitoare la produsele alimentare
. 

Conform reglementărilor referitoare la comercializarea mierii de albine
, o pot comercializa următorii: 

· producătorul (apicultorul cu câţiva stupi) care-şi poate vinde liber produsele stupilor săi (miere, polen, lăptişor de matică);

· comercianţii;
· cooperativele.

Condiţiile pe care trebuie să le îndeplinească mierea sunt foarte stricte. Dacă una singură nu este îndeplinită, se consideră că mierea nu este bună
.

 În art. 2, Legea nr. 2008-595 din 25 iunie 2008 referitoare la organismele modificate genetic precizează că înainte de obţinerea autorizaţiei de a cultiva porumb modificat genetic, trebuie făcute studii aprofundate pentru evaluarea riscurilor asupra albinelor. Pentru ca acestea să nu fie afectate de culturile de porumb modificat genetic, trebuie să se ţină cont ca raza de pe care albina strânge polenul să fie de 6 km.

Această lege nu a stabilit pentru fiecare produs al stupului care trebuie să fie limita indicatorului „fără urme de modificări genertice”, ce trebuie respectată. Conform reglementării europene referitoare la miere şi celelalte produse ale stupului
, care prevede că nici un element nu poate fi nici adăugat, nici lipsă din compoziţia acestor produse, această limită este „zero urme de modificări genetice”.

Pe baza normelor europene cu privire la miere, conţinute de Directiva 2001/110/CE, Franţa şi-a adaptat legislaţia în domeniu, prin Decretul nr. 2003-587 din 30 iunie 2003, care are ca obiect aplicarea art. L. 214-1 din Codul consumului
 francez, articol care se referă la miere. Sunt făcute precizări şi în ceea ce priveşte etichetarea şi prezentarea produselor.

Decretul nr. 76-717 din 22 iulie 1976, referitor la miere, a fost abrogat prin Decretul nr. 2003-587 din 30 iunie 2003, care a transcris, în dreptul francez, Directiva nr. 2001/110/CE a Consiliului din 20 decembrie 2001 cu privire la miere. Această nouă reglementare a intrat în vigoare la 1 august 2003. mierea şi celelalte produse care corespund prevederilor Decretului din 22 iulie 1976 şi etichetate înainte de 1 august 2004, au putut fi comercializate până la epuizarea stocului.

Decretul din 30 iunie 2003
 defineşte mierea şi diferitele varietăţi de miere, fixează denumirile legale de vânzare şi precizează modalităţile generale şi 
particulare de etichetare şi de prezentare, precum şi caracteristicile compoziţiei produselor.

Noua definiţie a mierii, prezentată în anexa Decretului nr. 2003-587 este mai precisă decât cea din textul anterior. Orice produs care nu corespunde acestei definiţii, nu poate primi denumirea de miere.

Această definiţie confirmă doctrina administrativă, conform căreia calificativele de „naturală”, „pură” şi „sănătoasă”, nu sunt admise. Articolul R. 112-7 din Codul de consum precizează că etichetarea unui produs alimentar nu trebuie să comporte nici o menţiune care ar lăsa să se creadă că acest produs are caracteristici sepcifice, în timp ce toate produsele similare au aceleaşi caracteristici.

Faţă de reglementarea anterioară, noua legislaţie franceză a introdus două noi denumiri de miere care pot fi puse în vânzare.

Date detaliate despre compoziţia mierii, noile denumiri, etichetare şi alte dispoziţii generale ale Decretului nr. 2003-587, sunt conţinute de „La nouvelle reglementation concernant le miel”
.
Italia

Cadrul legal

Legea nr.99 din 6 ianuarie 1931 privind cultivarea, recoltarea şi comercializarea plantelor medicinale
;
Decretul din 23 ianuarie 2006 privind punerea în aplicare a reglementărilor UE privind îmbunătăţirea producţiei şi comercializării produselor apicole
;
Legea nr 313 din 24 decembrie 2004 privind " Apicultura"
;
Circulara nr.1 din 8 martie 2005 privind aplicarea Decretului legislativ nr.179 din 21 mai 2004 privind producţia şi comercializarea mierii
;
Decretul legislativ nr.179 din 21 mai 2004 privind punerea în aplicare a Directivei 2001/110/CE privind producţia şi comercializării mierii
;
Decretul legislativ nr. 169  din 21 mai 2004 de punerea în aplicare a Directivei 2002/46/CE privind suplimentele alimentare
.
Plantele medicinale şi aromatice

Potrivit dispoziţiilor Legii nr.99 din 6 ianuarie 1931 privind  cultivarea, recoltarea şi comercializarea plantelor medicinale
, orice persoană care colectează plante medicinale trebuie să deţină o autorizaţie eliberată de către primar.
În autorizaţie trebuie specificate plantele medicinale pe care titularul autorizaţiei are permisiunea să le cultive şi să le recolteze, precum şi momentul şi modalitatea de colectare a plantelor medicinele (articolul 3).

Autorizaţia trebuie prezentată la solicitarea autorităţilor şi a agenţilor responsabili pentru aplicarea prezentei legi. Lipsa autorizaţiei se pedepseşte cu amendă.

 De asemenea, persoanele care utilizează sau vând plante medicinale trebuie să aibă o diplomă, eliberată de către universităţile de medicină care organizează cursuri de specializare în domeniul plantelor medicinale sau facultăţile de farmacie (articolul 6).
Diplomă conferă titularului posibilitatea de a utiliza şi vinde plante medicinale şi multe alte specii de plante indigene şi exotice, urmărindu-se totodată şi pregătirea industrială a acestora. Diploma este înregistrată la Oficiul pentru Plante Medicinale al municipiului sau comunei unde-şi desfăşoară activitatea titularul acesteia (articolul 7).
Contravenţiile în ceea ce priveşte articolele (6) şi (7) se pedepsesc cu amendă, iar în caz de recidivă se poate merge până la suspendarea dreptului de liberă practică.
În cadrul Ministerului Agriculturii şi Silviculturii se constituie Comisia consultativă privind plantele medicinale, care are rolul de a studia şi de a propune măsuri pentru o mai bună utilizare a medicamentelor pe bază de plante, precum şi pentru a creşte patrimonial plantelor medicinale şi aromatice.

În cadrul Comisiei  consultative  privind plantele medicinale, va fi întocmită o listă de experţi, care împreună vor ancheta încălcarea dispoziţiilor articolului (3) din prezenta lege.

FIPPO
 (Federaţia Italiană a Producătorilor de Plante Medicinale), fondată în 1995, are un număr de aproximativ 60 de membri (inclusiv producători individuali, cooperative, societăţi) din totalul de aproximativ 400 de companii existente la nivel naţional.

Obiectivele FIPPO sunt stipulate în art.3 din Statutul său şi se referă la  protejarea şi conservarea intereselor morale şi economice ale producătorilor de plante medicinale în domeniul tehnic, economic, juridic şi fiscal.

Produsele stupului

Legea nr. 313 din 24 decembrie 2004 privind "Apicultura" recunoaşte apicultura ca pe o activitate de interes naţional, utilă pentru conservarea ecosistemului natural şi a ecosistemului agricol şi este menită să garanteze polenizarea naturală şi biodiversitatea speciilor de albine, cu referire în special la 
conservarea speciei de albine Apis mellifera ligustica Spinola şi a populaţiilor de albine specifice zonelor frontaliere.

Sunt considerate produse apicole în sensul legii următoarele produse: mierea, ceara de albine, lăptişorul de matcă, polenul, propolisul, veninul de albine, oţetul din mere şi miere de albine.

În sensul legii sunt utilizaţi următorii termeni: stup, stup pentru  o familie de albine, stupina (un set unificat de stupi), roitul la familiile de albine
.
Ministerul Agriculturii şi Silviculturii adoptă un document programatic care conţine liniile directoare pentru coordonarea activităţilor în domeniul apiculturii industriale:

- promovarea şi protecţia produselor apicole  şi promovarea proceselor de trasabilitate
;
- protecţia mierii, în conformitate cu Directiva 2001/110/CE din 20 decembrie 2001;
- valorificarea produselor cu protejarea denumirii de origine şi a indicaţiei geografice, potrivit reglementărilor europene în vigoare;
- susţinerea formelor naţionale de asociere între apicultori şi promovarea încheierii acordurilor profesionale;
- dezvoltarea programelor de cercetare şi de dezvoltare apicolă, în acord cu organizaţiile apicole;
- integrarea activităţilor din domeniul apiculturii în domeniul activităţilor din agricultură;
- stimularea practicii polenizării dirijate a culturilor agricole cu ajutorul albinelor;
- consolidarea şi punerea în aplicare a controalelor în ceea ce priveşte produsele apicole extracomunitare, comunitare şi naţionale;
- propunerea de indemnizaţii compensatorii pentru agricultorii care operează în zonele muntoase sau defavorizate.
Produse nectarifere, potrivit prezentei legi sunt considerate următoarele: nectarul, polenul şi propolisul.

Potrivit dispoziţiilor Decretului legislativ nr.179 din 21 mai 2004 pentru punerea în aplicare a Directivei 2001/110/CE privind producţia şi comercializarea  mierii
, mierea este definită ca fiind substanţa naturală, dulce, produsă de albinele din specia Apis mellifera. 
În conformitate cu prevederile acestui decret, mierii i se aplică următoarele dispoziţii specifice:

- denumirea de miere aşa cum a fost definită în articolul (1) din prezentul decret este utilizată în comerţ, pentru a desemna produsul respectiv;

- denumirea comercială a tipurilor de miere menţionate la art.1, alin.(2) şi (3) este rezervată acestor tipuri de miere şi utilizată în comerţ pentru a le desemna. Aceste denumiri pot fi înlocuite cu denumirea de "miere", excepţie făcând mierea obţinută prin filtrare, mierea în fagure, mierea cu bucăţi de fagure sau fagure de miere sau mierea pentru uz industrial;

- cu excepţia mierii filtrate şi a mierii pentru uz industrial, denumirile pot fi completate cu indicaţii referitoare la: 

1. originea florală sau vegetală, dacă produsul este în întregime sau în principal din sursa indicată;

2. caracteristicile organoleptice, fizico-chimice şi microscopice ale sursei;

3. originea regională sau teritorială, dacă produsul provine în întregime din sursa indicată;

4. criteriile specifice de calitate prevăzute de legislaţia comunitară în vigoare.

- mierea pentru uz industrial folosită ca ingredient în produsele alimentare compuse poate fi desemnată cu denumirea comercială "miere". Cu toate acestea, lista de ingrediente trebuie să raporteze denumirea completă de "mierea pentru uz industrial";
- eticheta trebuie să indice ţara sau ţările de origine. În situaţia în care, mierea provine din mai multe state membre UE sau ţări terţe, indicaţia poate fi înlocuită, după caz, cu una din următoarele indicaţii:

1. amestec de miere provenind din CE;

2. amestec de miere provenită din spaţiul extracomunitar;

3. amestec de miere provenită din CE şi din spaţiul extracomunitar.

- în cazul mierii filtrate şi a mierii pentru uz industrial, containerele pentru produse vrac, ambalarea şi documentele comerciale trebuie să indice în mod clar denumirea completă a produsului menţionat la art.1 alin.(2) şi alin.(3).

Mierea se ambalează în recipiente închise ermetic.

Potrivit dispoziţiilor art.5, Ministerul Agriculturii şi Pădurilor în cooperare cu Ministerul Sănătăţii şi Ministerul Economiei adoptă metodele de analiză pentru testarea consistenţei mierii în conformitate cu prevederile prezentului decret, precum şi cu deciziile Comisiei Europene în acest domeniu.

În art.6 se stipulează faptul că orice persoană care produce pentru vânzare, vinde sau deţine pentru a vinde miere, care nu este în conformitate cu dispoziţiile art.2 din prezentul decret se pedepseşte cu amendă administrativă.
Suplimente alimentare
Domeniul suplimentelor alimentare este reglementat de dispoziţiile Decretului legislativ nr. 169  din 21 mai 2004 de punerea în aplicare a Directivei 2002/46/CE privind suplimentele alimentare.
Potrivit art. 1, domeniul de aplicare al prezentului decret se referă la:

a) suplimentele alimentare comercializate ca produse alimentare,

b) produsele menţionate la pct.a) se comercializează numai în formă preambalată.

Articolul 2 alin.(1) defineşte suplimentele alimentare ca fiind produse alimentare destinate să suplimenteze regimul alimentar obişnuit şi care reprezintă o sursă concentrată de nutrimente, cum ar fi vitaminele şi mineralele, sau alte substanţe cu efect nutritiv sau fiziologic, separat sau în combinaţie cu aminoacizi, acizi graşi esenţiali, fibre şi extracte de origine vegetală, în forme dozate.

Termenul de "complement alimentar" se interpretează ca sinonim cu termenul de "supliment alimentar".

Forma de comercializare este reprezentată de forme dozate, precum capsule, pastile, comprimate, pilule, plicuri cu pulbere, fiole de lichid, flacoane cu lichid prevăzute cu dop picurător şi alte forme similare de lichide şi pulberi, destinate a fi luate în mici cantităţi unitare măsurabile.

Produsele vor fi comercializate sub denumirea de "suplimente alimentare" sau "complemente alimentare".

Etichetarea, prezentarea şi publicitatea nu vor atribui suplimentelor alimentare proprietăţi de prevenire, tratare şi vindecare a maladiilor umane şi nici să invoce asemenea proprietăţi.

Etichetarea, prezentarea şi publicitatea suplimentelor alimentare nu trebuie să includă nici o menţiune care să arate sau să sugereze că un regim alimentar variat şi echilibrat nu poate furniza cantităţi adecvate de nutrimente în general.

Eticheta trebuie să conţină următoarele menţiuni: 

a) numele categoriilor de nutrimente sau de substanţe care caracterizează produsul sau o indicaţie a naturii acestor nutrimente sau substanţe; 

b) doza recomandată pentru consumul zilnic; 

c) un avertisment de a nu se depăşi doza zilnică recomandată; 

d) un avertisment privind evitarea utilizării suplimentelor alimentare ca înlocuitori ai unui regim alimentar variat; 

e) un avertisment care să indice că produsele respective nu trebuie lăsate la îndemîna copiilor;

f) efectul nutritiv sau fiziologic atribuit produselor trebuie să fie de manieră a orienta corect alegerea cumpărătorilor.

Cantitatea de nutrimente sau de substanţe cu efect nutritiv sau fiziologic prezentă în produs va fi declarată pe etichetă sub formă numerică.

În ceea ce priveşte publicitatea, pentru suplimentele alimentare menite să contribuie la reducerea greutăţii corporale nu este permisă nicio referire de tipul “utilizarea acestora determină pierderea în greutate".

Pentru acest tip de suplimente trebuie să se invoce necesitatea de a urma o dietă calorică adecvată şi echilibrată şi de a elimina un stil de viaţă prea sedentar.

În cazul produselor pentru care nu există avertismente, publicitatea trebuie să conţină un apel explicit de "a se  citi cu atenţie".
Referitor la producţia şi ambalarea suplimentelor alimentare, acestea trebuie să fie efectuate în unităţi autorizate de Ministerul Sănătăţii.

Ministerul Sănătăţii emite un act oficial prin care identifică cerinţele tehnice şi criteriile generale necesare pentru certificarea producţiei şi ambalării suplimentelor alimentare (articolul 9).
În momentul desfacerii pe piaţă a suplimentelor alimentare, Ministerul Sănătăţii transmite un model de etichetă care va fi utilizat pentru acest produs.

Pentru produsele provenind din ţări terţe, introducerea pe piaţă a produselor va fi permisă după expirarea termenului de  90 de zile de la primirea etichetelor, în lipsa unor observaţii din partea Ministerului Sănătăţii.

Ministerul Sănătăţii va sprijini utilizarea în siguranţă a produsului, precum  şi efectele atribuite acestuia, luând în considerare toate elementele şi informaţiile utile pentru o evaluare corectă.

Ministerul Sănătăţii, pentru a facilita buna informare a consumatorilor şi pentru a menţine un nivel adecvat de protecţie a sănătăţii poate dispune schimbări cu privire la etichetare, prin includerea pe etichete a avertismentelor corespunzătoare.

În cazul în care, Ministerul Sănătăţii consideră că aceste produse reprezintă un pericol pentru sănătate dispune interdicţia cu privire la introducerea acestora pe piaţă (articolul 10).

Produsele pe bază de plante medicinale (medicamente)

La 8 ianuarie 1981, Autoritatea sanitară italiană a emis un Decret legislativ
 care clasifică produsele pe bază de plante medicinale în: 
- plantele tradiţionale utilizate ca alimente sau arome;
          - medicamente sau produse care promovează sănătatea.

Plantele tradiţionale utilizate ca alimente sau arome sunt folosite în scopuri alimentare şi nu au calităţi terapeutice. Ele sunt încadrate în categoria produselor dietetice şi nu au nevoie de o aprobare, dar Autoritatea sanitară trebuie să primească o copie a etichetei.
Aceste produse sunt autorizate a fi vândute, în afară de farmacii, în magazinele tip „Plafar”, reglementate prin decret.
Vânzătorul de plante medicinale nu este autorizat să facă recomandări cu privire la utilizarea produselor pe bază de plante. 

Vânzătorul de plante medicinale poate vinde produse pe bază de plante, care nu au legătură cu produsele din farmacii, dar nu poate prepara amestecuri din aceste produse.

Produsele pe bază de plante medicinale care au proprietăţi terapeutice, o anumită  activitate farmacologică sau cele care pot fi toxice sunt considerate medicamente şi pot fi vândute numai în farmacii.

Amestecurile de plante, cum ar fi ceaiurile sau preparatele similare având o marcă sau/şi indicaţii terapeutice trebuie să fie înregistrate ca şi medicamente.

Acestea nu pot fi vândute decât de un farmacist, în cadrul uneri farmacii.

Vânzătorul de plante medicinale nu este autorizat să vândă plante medicinale în scop terapeutic, în timp ce farmacistul este autorizat să prepare şi să vândă publicului consumator amestecuri de plante medicinale.

Decretul legislativ conţine două liste-anexă: o listă cu plantele medicinale care nu pot fi vândute decât în farmacii, iar cealaltă listă cuprinde plantele medicinale care pot fi vândute în afara farmaciilor.

Atunci când un produs pe bază de plante este omologat ca şi medicament, acesta trebuie să aibă un prospect care oferă informaţii cu privire la riscuri, dozaj, etc.

În ceea ce priveşte documentaţia farmaceutică, toxicologică şi clinică este necesară o notă bibliografică în conformitate cu Directiva CEE 65/65.

Luxemburg

Cadrul legal

Regulamentul Marelui Ducat din 7 iulie 2003 privind mierea
;
Regulamentul Marelui Ducat din 11 decembrie 2003 privind suplimentele alimentare
;
Regulamentul Marelui Ducat din 14 decembrie 2000 privind etichetarea, prezentarea şi publicitatea produselor alimentare
.
Produsele stupului

Regulamentul Marelui Ducat din 7 iulie 2003 privind mierea se aplică produselor definite în Anexa I
 la prezentul regulament, acestea fiind mierea şi principalele varietăţi de miere. Aceste produse trebuie să fie conforme exigenţelor prevăzute în Anexa II
  la prezentul regulament.

Potrivit dispoziţiilor prevăzute în Anexa I, mierea este definită ca fiind  substanţa naturală, dulce produsă de albine din specia Apis mellifera. Principalele varietăţi de miere sunt următoarele: în funcţie de origine: miere din flori sau miere din nectar, miere de rouă, aceasta fiind obţinută, în special din secreţiile insectelor care află pe părţile vii ale plantelor (Hemiptera) sau din secreţiile secţiunilor vii ale plantelor; în funcţie de modul de producere şi/sau prezentare: fagure de miere, miere cu bucăţi de fagure, miere scursă, miere obţinută prin centrifugare, miere obţinută prin presare, mierea obţinută prin filtrare.

Atunci când mierea este comercializată ca atare sau este utilizată în orice alt produs destinat consumului uman, în măsura în care este posibil nu trebuie să conţină în compoziţia sa materii organice şi anorganice străine.
Caracteristicile privind compoziţia mierii, în vederea comercializării produsului, ca atare sau  în orice alt produs destinat consumului uman se referă la conţinutul de zahăr, apă, materii insolubile, conductivitatea electrică şi termică, acizi liberi, indicele de diastază şi conţinutul de hidroximetilfurfural (HMF).
Regulamentul Marelui Ducat din 14 decembrie 2000 privind etichetarea şi prezentarea produselor alimentare precum şi publicitatea acestora se aplică produselor definite în Anexa I
 sub rezerva următoarelor condiţii: 
1) denumirea -  "miere" -  este rezervată pentru produsul miere şi este utilizată în scop comercial pentru a desemna acest produs;
2) denumirile - "miere din flori" sau "miere din nectar", "miere de rouă",  "fagure de miere", "miere cu bucăţi de fagure", "miere scursă", "miere obţinută prin centrifugare", "miere obţinută prin presare", "mierea obţinută prin filtrare" sunt rezervate produselor definite în Anexa I, punctele 2 şi 3 şi sunt utilizate în comerţ pentru a le desemna. Aceste nume pot fi înlocuite printr-o simplă denumire a produsului -  "miere" - , cu excepţia "mierii obţinute prin filtrare", "fagure de miere ", "mierea cu bucăţi de fagure" .
În ceea ce priveşte materiile zaharoase obţinute din miere industrială
, sintagma "destinatinată exclusiv pentru gătit" este înscrisă pe etichetă, lângă denumirea produsului.

Cu excepţia mierii obţinute prin filtrare şi a materiilor zaharoase obţinute din miere industrială, denumirile pot fi completate de informaţii cu privire la: 

- originea florală sau vegetală, dacă produsul are integral sau în principal originea indicată, precum şi caracteristicile organoleptice, fizico-chimice şi microscopice ale sursei;
- originea regională sau teritorială, dacă produsul are integral originea indicată;
- criterii de calitate specifice.

Atunci când materiile zaharoase obţinute din miere industrială sunt utilizate ca ingrediente într-un produs alimentar, denumirea "miere" poate fi utilizată în denumirea produsului, înlocuind denumirea "materii zaharoase obţinute din miere industrială".
De asemenea, pe etichetă sunt indicate ţările (ţara) de unde a fost recoltată mierea.

Cu toate acestea, atunci când mierea provine din mai multe state membre sau mai multe ţări terţe, această indicaţie poate fi înlocuită cu una din următoarele indicaţii, după caz:

1. amestec de miere provenită din CE;

2. amestec de miere provenită din spaţiul extracomunitar;

3. amestec de miere provenită din CE şi din spaţiul extracomunitar.

Ministerul Sănătăţii, Ministerul Agriculturii, Viticulturii şi Dezvoltării Rurale şi Ministerul Justiţiei sunt însărcinate cu punerea în aplicare a regulamentului.
Suplimentele alimentare

Regulamentul se aplică suplimentelor alimentare, comercializate ca produse alimentare şi prezentate ca atare.

Aceste produse nu pot fi livrate consumatorului final decât în formă preambalată (articolul 1).
În conformitate cu dispoziţiile Regulamentului Marelui Ducat din 11 decembrie 2003 privind suplimentele alimentare
, acestea sunt produsele alimentare al căror scop este de a suplimenta regimul alimentar normal şi care constituie o sursă concentrată de nutrimente, având efect nutriţional sau fiziologic, singure sau combinate, comercializate sub formă de doze, formele de prezentare fiind capsulele, pastilele, comprimatele, pilulele sau alte forme similare, de exemplu săculeţi cu pulbere, fiole cu lichid, flacoane cu lichid prevăzute cu un dop picurător şi alte forme similare de lichide şi pulberi, destinate a fi luate în mici cantităţi unitare măsurabile.

Nutrimentele sunt reprezentate de vitamine şi minerale.
Cantităţile maxime de vitamine şi minerale prezente în suplimentele alimentare nu pot depăşi limitele superioare de siguranţă stabilite în conformitate cu dispoziţiile Regulamentului. Aceste limite reprezintă aportul zilnic maxim.

De asemenea, etichetarea suplimentelor alimentare, prezentarea acestora şi publicitatea lor nu trebuie să atribuie acestor produse proprietăţi în prevenirea, tratarea şi vindecarea unei maladii umane şi nici să invoce aceste proprietăţi.

Produsele reglementate prin acest regulament sunt comercializate sub denumirea de "suplimente alimentare".
Etichetarea, prezentarea, precum şi publicitatea acestor produse se realizează potrivit prevederilor Regulamentului Marelui Ducat din 14 decembrie 2000 privind etichetarea, prezentarea şi publicitatea produselor alimentare.

Cerinţele obligatorii privind etichetarea se referă la următoarele indicaţii:

- numele categoriilor de nutrimente sau substanţe care caracterizează produsul sau o indicaţie cu privire la natura acestor nutrimente sau substanţe;
-   doza zilnică de produs al cărei consum este recomandată;
- un avertisment, în ceea ce priveşte depăşirea dozei zilnice recomandate;
- o declaraţie care să ateste că suplimentele alimentare nu pot substitui  un regim alimentar variat şi sănătos;
- un avertisment că aceste produse nu trebuie lăsate la îndemâna copiilor.

Etichetarea, prezentarea şi publicitatea suplimentelor alimentare nu trebuie să prezinte nicio menţiune care să afirme sau să sugereze că un regim alimentar echilibrat şi variat nu poate constitui o sursă suficientă de nutrimente.
Atunci când suplimentele alimentare sunt introduse pentru prima dată pe piaţa naţională, producătorul sau autoritatea responsabilă pentru introducerea pe piaţă a suplimentelor alimentare trebuie să declare acest lucru Laboratorului naţional de sănătate. O copie a etichetei produsului trebuie să fie ataşată acestei declaraţii.
În cazul în care se constată, pe baza unor informaţii noi sau a unei reevaluări a datelor existente, că utilizarea produselor vizate la art.1 pun în pericol sănătatea umană, deşi respectă prevederile prezentului regulament, Ministrul Sănătăţii poate suspenda temporar sau limita aceste dispoziţii. Acesta va informa imediat celelalte state membre şi Comisia precizând motivele deciziei sale.
Etichetarea, prezentarea şi publicitatea produselor alimentare sunt reglementate potrivit dispoziţiilor  Regulamentului  Marelui Ducat din 14 decembrie 2000 privind etichetarea, prezentarea şi publicitatea produselor alimentare. 

Definiţiile etichetării, prezentării şi publicităţii produselor alimentare în sensul acestui regulament sunt:

- "etichetare": menţiunile, indicaţiile, mărci de fabricaţie sau de comerţ, imagini sau simboluri cu privire la un produs alimentar, care figurează pe orice ambalaj, document, etichetă sau inel care însoţesc sau se referă la acest produs alimentar;
- "produs alimentar preambalat": unitatea de vânzare destinată a fi prezentată consumatorului final, formată dintr-un produs alimentar şi din ambalajul în care a fost introdus înainte de a fi oferit spre vânzare, fie că acest ambalaj acoperă produsul alimentar complet sau parţial, de aşa manieră încât conţinutul să nu poată fi modificat şi fără ca ambalajul să sufere o modificare;
- "publicitate": toate comunicările adresate, cu scopul de a promova vânzarea, indiferent de mijloacele de comunicare folosite.

Etichetarea produselor alimentare trebuie să cuprindă următoarele menţiuni obligatorii:

- denumirea comercială;
- lista ingredientelor;
-cantitatea din fiecare ingredient sau categorie de ingrediente conform dispoziţiilor prezentului regulament;
- cantitatea netă, în cazul produselor alimentare preambalate;
- data expirării sau în cazul produselor alimentare foarte perisabile, data limită de consum;
-  condiţiile particulare de conservare şi utilizare;
-  numele sau denumirea comercială, adresa producătorului sau a unui vânzător stabilit în interiorul Comunităţii;
- locul de origine sau de provenienţă în cazul în care omisiunea acestei menţiuni este susceptibilă de a induce în eroare consumatorul cu privire la provenienţa sau originea reală a produselor alimentare;
- instrucţiunile de folosire, în situaţia în care omiterea acestora ar determina folosirea necorespunzătoare a produselor alimentare.
Ministerul Sănătăţii şi Ministerul Justiţiei sunt însărcinate cu punerea în aplicare a prezentului regulament.

II. Legislaţia comunitară 
Plantele medicinale şi aromatice

Plantele medicinale şi aromatice sunt fie medicamente, fie produse alimentare, în funcţie de utilizarea lor, precum şi de statutul juridic al acestora în fiecare stat membru.

Cele mai multe dintre aceste culturi de plante medicinale şi aromatice sunt folosite în alimentaţie, sub formă de ceaiuri din plante şi amestecuri de ceaiuri din plante sau ca şi condimente în bucătărie. Numai anumite plante sunt folosite în scopuri farmaceutice.

Pentru utilizarea sustenabilă a resurselor naturale de plante medicinale şi aromatice este foarte important să se realizeze inventarieri periodice a populaţiilor naturale, precum şi determinarea gradului lor de utilizare.

Plantele medicinale şi aromatice reprezintă un segment important al florei.
Regulamentul (CE) nr. 338/97
 al Consiliului din 9 decembrie 1996 privind protecţia speciilor faunei şi florei sălbatice prin controlul comerţului cu acestea, cu modificările şi completările ulterioare până în 2009

Regulamentul (CE) nr. 338/97
 enumeră speciile de animale şi de plante în cazul cărora comerţul este supus restricţiilor sau controlului. 
Aceste liste le înglobează pe cele care figurează în anexele la Convenţia privind comerţul internaţional cu specii ale faunei şi florei sălbatice pe cale de dispariţie, denumită în continuare „Convenţia CITES”

Obiectul prezentului regulament constă în protejarea speciilor de faună şi floră sălbatice şi asigurarea conservării prin controlarea comerţului acestora.
Produsele stupului

În Uniunea Europeană mierea este considerată un produs de origine animală
.
Directiva 2001/110/CE a Consiliului din 20 decembrie 2001 privind mierea

Această directivă se aplică produselor menţionate în Anexa I: mierii şi diferitelor tipuri de miere cum sunt miere din inflorescenţă sau miere din nectar, miere din secreţie zaharoasă, miere cu fagure, miere cu bucăţi de fagure sau fagure cu miere, miere drenată, miere extrasă, miere presată, miere filtrată, mierea destinată industriei alimentare.
Mierea care este adecvată pentru utilizare industrială sau ca ingredient în alte alimente care sunt ulterior prelucrate şi care poate:

·  să prezinte un gust sau miros diferit sau

·  să fi început să fermenteze sau să fi fermentat sau

·  să fi fost supraîncălzită.

Aceste produse respectă normele prevăzute în Anexa II.

În cazul mierii destinate industriei alimentare, cuvintele „pentru gătit” apar pe etichetă aproape de denumirea produsului.

Cu excepţia mierii filtrate sau a mierii destinate industriei alimentare, pe lângă denumirea produselor, se mai pot adăuga informaţii cu privire la:

- originea florală sau vegetală, dacă produsul provine integral sau în principal din sursa indicată şi prezintă caracteristicile organoleptice, fizico-chimice şi microscopice ale sursei;

- originea regională, teritorială sau topografică, dacă produsul provine integral din sursa indicată;

-  criteriile calitative specifice;

- ţara sau ţările de origine unde s-a recoltat mierea sunt indicate pe etichetă.

Cu toate acestea, în cazul în care mierea provine din mai multe state membre sau ţări terţe, menţiunea respectivă se poate înlocui cu una dintre următoarele menţiuni, după caz:
- „amestec de miere provenind din CE”;

- „amestec de miere provenind din spaţiul extracomunitar”;
- „amestec de miere provenind din CE şi spaţiul extracomunitar”.

În cazul mierii filtrate şi al mierii destinate industriei alimentare, recipientele pentru mierea în vrac, ambalajele şi documentele comerciale precizează în mod clar denumirea integrală a produsului.
Comisia poate adopta metode care să permită să se verifice dacă mierea respectă prevederile prezentei directive.

Până la adoptarea unor astfel de metode, statele membre utilizează, ori de câte ori este posibil, metode validate şi recunoscute pe plan internațional, de tipul celor aprobate de Codex Alimentarius
 pentru a verifica respectarea prevederilor prezentei directive.

Comisia este sprijinită de Comitetul permanent pentru produse alimentare.

Regulamentul (CE) nr. 797/2004 al Consiliului din 26 aprilie 2004 privind acţiunile de îmbunătăţire a condiţiilor de producţie şi   comercializare a produselor apicole

Potrivit acestui regulament, apicultura este un sector al agriculturii, ale cărei funcţii principale sunt activitatea economică şi dezvoltarea rurală, producţia de miere şi alte produse apicole şi menţinerea echilibrului ecologic.

Regulamentul stabileşte acţiunile de îmbunătăţire a condiţiilor de producţie şi de comercializare a produselor apicole.
În acest scop, fiecare stat membru poate stabili un program-naţional pe o perioadă de trei ani, denumit în continuare „program-apicol”.
Acţiunile care pot fi incluse în programul apicol sunt următoarele:

a) asistenţa tehnică pentru apicultori şi grupuri de apicultori;

b) lupta contra varroozei şi a bolilor asociate;
c) raţionalizarea transhumanţei;

d)măsuri de asistenţă pentru laboratoarele de analiză a caracteristicilor fizico-chimice ale mierii;

e) măsuri de asistenţă pentru repopularea şeptelului apicol comunitar;

f) colaborarea cu organismele specializate în realizarea de programe de cercetare aplicată în domeniul apiculturii şi al produselor apicole.

Programul apicol se elaborează în strânsă colaborare cu organizaţiile reprezentative şi cooperativele apicole.
Suplimentele alimentare
Directiva 2002/46/CE a Parlamentului European şi a Consiliului din 10 iunie 2002 referitoare la apropierea legislaţiilor statelor membre privind suplimentele alimentare

Directiva se referă la suplimentele alimentare comercializate ca produse alimentare şi prezentate ca atare. Aceste produse se livrează consumatorului final numai în formă preambalată.

Potrivit dispoziţiilor directivei prin "suplimente alimentare" se înţeleg produsele alimentare al căror scop este de a suplimenta regimul alimentar şi care reprezintă surse concentrate de nutrienţi sau alte substanţe cu efect nutritiv sau fiziologic, singure sau în combinaţie, comercializate sub formă de doză, respectiv în forme de prezentare cum ar fi capsulele, pastilele, comprimatele, pilulele sau alte forme similare, caşete cu pulbere, fiole de lichid, flacoane cu picător şi alte forme similare de lichide şi prafuri destinate să fie luate în mici cantităţi unitare măsurate.

Prin nutrienţi se înţeleg vitaminele şi mineralele.

Statele membre se asigură că suplimentele alimentare pot fi comercializate în cadrul Comunităţii numai dacă sunt conforme normelor prevăzute de prezenta directivă.

Etichetarea, prezentarea şi publicitatea nu trebuie să atribuie suplimentelor alimentare proprietatea de a preveni, trata sau vindeca o boală umană sau să facă trimite la asemenea proprietăţi.

Fără a aduce atingere Directivei 2000/13/CE, etichetarea conţine indicaţii cu privire la:
a) numele categoriilor de nutrienţi sau substanţe ce caracterizează produsul sau o indicaţie cu privire la natura acestor nutrienţi sau substanţe; 
b) doza recomandată pentru consumul zilnic; 
c) un avertisment împotriva depăşirii dozei zilnice recomandate; 
d) un avertisment privind evitarea utilizării suplimentelor alimentare ca înlocuitor pentru un regim alimentar variat; 
e) un avertisment care să indice că produsele respective nu trebuie lăsate la îndemâna copiilor.

Cantitatea de nutrimente sau substanţe cu efect nutritiv sau fiziologic prezentă în produs este declarată pe etichetă sub formă numerică.

În cazul în care, în urma unor noi informaţii sau a unei reevaluări a informaţiilor existente, apărute după adoptarea directivei sau a unuia dintre actele comunitare de punere în aplicare a acesteia, un stat membru are motive detaliate pentru a constata că un produs prevăzut la articolul 1 pune în pericol sănătatea umană, deşi respectă directiva menţionată sau actele comunitare 
menţionate, acest stat membru poate suspenda temporar, aplicarea dispoziţiilor în cauză pe teritoriul său. 

Statul membru informează de îndată celelalte state membre şi Comisia cu privire la aceasta şi îşi motivează decizia.

Comisia examinează cât mai repede posibil motivele invocate de statul membru în cauză şi se consultă cu statele membre din cadrul Comitetului permanent pentru lanţul alimentar şi sănătatea animală, iar apoi emite fără întârziere un aviz şi ia măsurile corespunzătoare.
Comisia este sprijinită de Comitetul permanent pentru lanţul alimentar şi sănătatea animală.
Dispoziţiile care pot avea un anumit efect asupra sănătăţii publice se adoptă după consultarea Autorităţii Europene pentru Siguranţă Alimentară.

Produsele pe bază de plante medicinale  (medicamentele)
Plantele medicinale sunt importante pentru cercetarea farmacologică şi pentru fabricarea medicamentelor.

În vederea asigurării conservării şi disponibilităţii acestor plante pentru viitor, reglementările cu privire la exploatarea şi exportul acestora sunt esenţiale, precum şi cooperarea şi coordonarea la nivel internaţional.

În acest sens, Convenţia ONU privind diversitatea biologică
 are ca obiective conservarea diversităţii biologice, utilizarea durabilă a componentelor sale şi împărţirea corectă şi echitabilă a beneficiilor ce rezultă din utilizarea resurselor genetice, inclusiv prin accesul corespunzător la resursele genetice, prin transferul adecvat de tehnologii pertinente, ţinând cont de toate drepturile asupra acestor resurse şi tehnologii, şi prin finanţarea corespunzătoare.

Ţările au definit plantele medicinale fie simplu, ca atare, fie ca produse derivate din acestea şi au adoptat mai multe abordări cu privire la acordarea licenţelor, prepararea, fabricarea şi comercializarea plantelor medicinale, cu scopul de a le asigura acestora securitatea, calitatea şi eficienţa.

Deşi plantele medicinale sunt utilizate de mai multe secole, doar un număr relativ mic de specii de plante au fost studiate pentru eventualele aplicaţii medicale.

Datele cu privire la siguranţă şi eficacitate sunt disponibile pentru un număr şi mai mic de plante, extractele lor, principiile active şi preparatele pe care le conţin.
Directiva 65/65/EEC a Consiliului din 26 ianuarie 1965 privind  medicamentele

În conformitate cu Directiva 65/65/CEE a Consiliului, care a fost pusă în aplicare în legislaţia naţională, în toate statele membre, medicamentele necesită aprobarea prealabilă de introducere pe piaţă. 

În aproape toate statele membre, produsele pe bază de plante medicinale sunt considerate medicamente. 

Produsele care nu sunt clasificate ca medicamente fac parte din categoria produselor alimentare sau a produselor cosmetice, chiar dacă uneori conţin plante care au proprietăţi farmacologice.

Potrivit Directivei CEE  65/65/1965 din 26 ianuarie 1965, medicamentele sunt definite ca fiind "toate substanţele sau combinaţia de substanţe având proprietăţi în tratarea şi prevenirea bolilor la om şi la animale". 
Această directivă stipulează, printre altele că "orice substanţă sau combinaţie de substanţe care poate fi administrată atât la om cât şi la animale,  în vederea stabilirii unui diagnostic medical sau pentru a reface, corecta sau a modifica funcţiile fiziologice la om sau la animale este de asemenea considerat medicament".

Articolul (3) precizează că niciun medicament nu poate fi comercializat într-un stat membru fără o autorizaţie emisă de către autoritatea competentă a statului respectiv.

În ceea ce priveşte evaluarea siguranţei şi a eficacităţii, în principiu, pentru toate medicamentele sunt solicitate examene farmacologice şi toxicologice, iar eficacitatea trebuie dovedită prin studii clinice.
Directiva 2004/24/CE a Parlamentului  European şi a Consiliului din 31 martie 2004 de modificare, în ceea ce priveşte produsele medicamentoase tradiţionale din plante, a Directivei 2001/83/CE de instituire a unui cod comunitar cu privire la produsele medicamentoase de uz uman
 
Directiva stabileşte definiţiile pentru următoarele produse, substanţe şi preparate din plante:

Produse medicamentoase tradiţionale  din plante, care îndeplinesc următoarele condiţii:
-  au indicaţii adecvate şi, datorită compoziţiei şi scopului lor, sunt destinate şi concepute a fi folosite fără supravegherea unui medic;

- se administrează numai în concentraţia şi posologia specificate;

- sunt preparate care se administrează pe cale orală, externă şi/sau prin

inhalare;
- datele referitoare la utilizarea tradiţională a produsului medicamentos sunt suficiente.

Produs medicamentos din plante: orice produs medicamentos ce conţine ca ingrediente active exclusive una sau mai multe substanţe din plante sau unul sau mai multe preparate din plante sau una sau mai multe astfel de substanţe din plante în combinaţie cu unul sau mai multe astfel de preparate din plante;

Preparatele din plante: preparatele obţinute prin supunerea substanţelor din plante la tratamente precum extracţie, distilare, stoarcere, fracţionare, purificare, concentrare sau fermentaţie. Acestea includ substanţe din plante  mărunţite sau sub formă de pudră, tincturi, extracte, uleiuri esenţiale, sucuri stoarse şi exudate, prelucrate.
Directiva 2001/83/CE a Parlamentului European şi a Consiliului din 6 noiembrie 2001 de instituire a unui Cod comunitar cu privire la medicamentele de uz uman

În ceea ce priveşte clasificarea medicamentelor la art.70 se stipulează următoarele:

(1) La acordarea unei autorizaţii de introducere pe piaţă, autorităţile competente specifică clasificarea medicamentului în:
- medicament care se eliberează pe bază de prescripţie medicală;

- medicament care se eliberează fără prescripţie medicală.

 (2) Autorităţile competente pot stabili subcategorii pentru medicamentele care se eliberează numai cu prescripţie medicală. În acest caz, acestea fac trimitere la următoarea clasificare:

(a) medicamente care se eliberează pe bază de prescripţie medicală care poate fi reînnoită sau care nu se poate reînnoi;

(b) medicamente care se eliberează pe bază de prescripţie medicală specială;

c) medicamente care se eliberează pe bază de prescripţie medicală restrânsă, rezervate pentru utilizarea în anumite domenii specializate.
Potrivit art.73, autorităţile competente întocmesc o listă a medicamentelor care se eliberează, pe teritoriul lor, pe bază de prescripţie medicală, specificând, după caz, categoria în care sunt clasificate. Autorităţile competente actualizează anual această listă.
În ceea ce priveşte etichetarea, prezentarea, publicitatea şi siguranţa produselor alimentare acestea sunt reglementate de următoarele acte comunitare:
Regulamentul (CE) nr. 178/2002 al Parlamentului European şi al Consiliului din 28 ianuarie 2002 de stabilire a principiilor şi a cerinţelor generale ale legislaţiei alimentare, de instituire a Autorităţii Europene pentru Siguranţa Alimentară şi de stabilire a procedurilor în domeniul siguranţei produselor alimentare 

În sensul prezentului regulament, "produs alimentar" (sau "aliment") înseamnă orice substanţă sau produs, indiferent dacă este prelucrat, parţial prelucrat sau neprelucrat, destinat sau prevăzut în mod rezonabil a fi ingerat de oameni.
Directiva 2000/13/CE a Parlamentului European şi a Consiliului din 20 martie 2000 privind apropierea legislaţiilor statelor membre referitoare la  etichetarea şi prezentarea produselor alimentare, precum şi la publicitatea acestora

� � HYPERLINK "http://www.cra-api.it/online/downloadleggi/circ_millefiori.pdf" ��http://www.cra-api.it/online/downloadleggi/circ_millefiori.pdf�


� � HYPERLINK "http://www.cra-api.it/online/downloadleggi/4%20naz%20dlgs179_04.pdf" ��http://www.cra-api.it/online/downloadleggi/4%20naz%20dlgs179_04.pdf�


� � HYPERLINK "http://gazzette.comune.jesi.an.it/2004/164/1.htm" ��http://gazzette.comune.jesi.an.it/2004/164/1.htm�


� � HYPERLINK "http://www.regione.piemonte.it/ambiente/tutela_amb/allegati/l_99_1931.pdf" ��http://www.regione.piemonte.it/ambiente/tutela_amb/allegati/l_99_1931.pdf�





� � HYPERLINK "http://www.pianteofficinali.org/main/FIPPO/Statuto_Fippo.pdf" ��http://www.pianteofficinali.org/main/FIPPO/Statuto_Fippo.pdf�


� Grup compact de albine, ieșite din stup împreună cu matca lor în căutarea unui adăpost nou, pentru a forma un stup nou.


�Caracteristica unui sistem de asigurarea calității de a permite regăsirea istoricului, a utilizării sau a localizării unei entități (produs, proces sau serviciu) prin identificări înregistrate.


� � HYPERLINK "http://www.cra-api.it/online/downloadleggi/4%20naz%20dlgs179_04.pdf" ��http://www.cra-api.it/online/downloadleggi/4%20naz%20dlgs179_04.pdf�





� � HYPERLINK "http://apps.who.int/medicinedocs/en/d/Js2226f/4.4.5.html#Js2226f.4.4.5" ��http://apps.who.int/medicinedocs/en/d/Js2226f/4.4.5.html#Js2226f.4.4.5�





� � HYPERLINK "http://www.legilux.public.lu/leg/a/archives/2003/0100/a100.pdf#page=9" ��http://www.legilux.public.lu/leg/a/archives/2003/0100/a100.pdf#page=9�


� � HYPERLINK "http://www.secu.lu/legis/legis/chrononew/A_2003_180_nomlab.pdf" ��http://www.secu.lu/legis/legis/chrononew/A_2003_180_nomlab.pdf�


� � HYPERLINK "http://www.legilux.public.lu/leg/a/archives/2000/0138/a138.pdf#page=2" ��http://www.legilux.public.lu/leg/a/archives/2000/0138/a138.pdf#page=2�


� � HYPERLINK "http://www.legilux.public.lu/leg/a/archives/2003/0100/a100.pdf#page=9" ��http://www.legilux.public.lu/leg/a/archives/2003/0100/a100.pdf#page=9�


�  � HYPERLINK "http://www.legilux.public.lu/leg/a/archives/2003/0100/a100.pdf#page=9" ��http://www.legilux.public.lu/leg/a/archives/2003/0100/a100.pdf#page=9�


� � HYPERLINK "http://www.legilux.public.lu/leg/a/archives/2000/0138/a138.pdf#page=2" ��http://www.legilux.public.lu/leg/a/archives/2000/0138/a138.pdf#page=2�


� Materia care poate fi utilizată în scopuri industriale sau ca ingredient în alte produse alimentare,care urmează să fie procesate.


� � HYPERLINK "http://www.secu.lu/legis/legis/chrononew/A_2003_180_nomlab.pdf" ��http://www.secu.lu/legis/legis/chrononew/A_2003_180_nomlab.pdf�


�� HYPERLINK "http://eur-lex.europa.eu/LexUriServ/LexUriServ.do?uri=CELEX:31997R0338:EN:NOT" ��http://eur-lex.europa.eu/LexUriServ/LexUriServ.do?uri=CELEX:31997R0338:EN:NOT�


� Regulamentul (CE) nr. 865/2006 al Comisiei din 4 mai 2006 de stabilire a normelor de punere în aplicare a Regulamentului (CE) nr. 338/97 al Consiliului privind protecţia speciilor faunei şi florei sălbatice prin controlul comerţului cu acestea � HYPERLINK "http://www.anpm.ro/Files/Reg_865_2006_cites_20081102916203.pdf" ��http://www.anpm.ro/Files/Reg_865_2006_cites_20081102916203.pdf�


     Regulamentul (CE) nr. 407/2009 al Comisiei din 14 mai 2009 de modificare a Regulamentului (CE) nr. 338/97 al Consiliului privind protecţia speciilor faunei şi florei sălbatice prin controlul comerţului cu acestea � HYPERLINK "http://eur-lex.europa.eu/LexUriServ/LexUriServ.do?uri=OJ:L:2009:123:0003:0061:RO:PDF" ��http://eur-lex.europa.eu/LexUriServ/LexUriServ.do?uri=OJ:L:2009:123:0003:0061:RO:PDF�


   Regulamentul (CE) nr. 100/2008 al Comisiei din 4 februarie 2008 de modificare în ceea ce priveşte colectarea eşantioanelor şi anumite formalităţi privind comerţul cu speciile de faună şi floră sălbatice a Regulamentului (CE) nr. 865/2006 de stabilire a normelor de punere în aplicare a Regulamentului (CE) nr. 338/97 al Consiliului � HYPERLINK "http://eur-lex.europa.eu/LexUriServ/LexUriServ.do?uri=OJ:L:2008:031:0003:0014:RO:PDF" ��http://eur-lex.europa.eu/LexUriServ/LexUriServ.do?uri=OJ:L:2008:031:0003:0014:RO:PDF�


   Regulamentul (CE) nr 359/2009 din 30 aprilie 2009 de suspendare a introducerii în Comunitate a exemplarelor din anumite specii de faună şi floră sălbatică � HYPERLINK "http://eur-lex.europa.eu/LexUriServ/LexUriServ.do?uri=OJ:L:2009:110:0003:0026:RO:PDF" ��http://eur-lex.europa.eu/LexUriServ/LexUriServ.do?uri=OJ:L:2009:110:0003:0026:RO:PDF�


� � HYPERLINK "http://eur-lex.europa.eu/LexUriServ/LexUriServ.do?uri=CELEX:31997R0338:EN:NOT" ��http://eur-lex.europa.eu/LexUriServ/LexUriServ.do?uri=CELEX:31997R0338:EN:NOT�


� � HYPERLINK "http://www.pronatura.ro/legi/washington.htm" ��http://www.pronatura.ro/legi/washington.htm� 


�� HYPERLINK "http://www.culturaapicola.com.ar/apuntes/miel/130_guide_1.pdf" ��http://www.culturaapicola.com.ar/apuntes/miel/130_guide_1.pdf�


�� HYPERLINK "http://eur-lex.europa.eu/LexUriServ/LexUriServ.do?uri=DD:13:33:32001L0110:RO:PDF" ��http://eur-lex.europa.eu/LexUriServ/LexUriServ.do?uri=DD:13:33:32001L0110:RO:PDF�





� Codex alimentarius este o colecţie de standarde internaţionale. coduri de bună practică alimentară ghiduri şi alte recomandări referitoare la produsele alimentare, producerea siguranţa acestora.(Sursa: Wikipedia)


� � HYPERLINK "http://eur-lex.europa.eu/LexUriServ/LexUriServ.do?uri=DD:03:56:32004R0797:RO:PDF" ��http://eur-lex.europa.eu/LexUriServ/LexUriServ.do?uri=DD:03:56:32004R0797:RO:PDF�





�� HYPERLINK "http://www.justice.gov.md/upload/Baza%20de%20date/Materiale%202008/Legislatie/Acquis/RO/32002L0046-RO.pdf" ��http://www.justice.gov.md/upload/Baza%20de%20date/Materiale%202008/Legislatie/Acquis/RO/32002L0046-RO.pdf�





�� HYPERLINK "http://www.pronatura.ro/legi/rio.htm" ��http://www.pronatura.ro/legi/rio.htm�


�� HYPERLINK "http://www.weesgeneesmiddelen.nl/websites/wgm/files/4%20Richtlijn%206565%20EEG%20en.pdf" ��http://www.weesgeneesmiddelen.nl/websites/wgm/files/4%20Richtlijn%206565%20EEG%20en.pdf�


� � HYPERLINK "http://ec.europa.eu/enterprise/pharmaceuticals/eudralex/vol-1/dir_2004_24/dir_2004_24_ro.pdf" ��http://ec.europa.eu/enterprise/pharmaceuticals/eudralex/vol-1/dir_2004_24/dir_2004_24_ro.pdf�





� � HYPERLINK "http://ec.europa.eu/enterprise/pharmaceuticals/eudralex/vol-1/dir_2001_83/dir_2001_83_ro.pdf" ��http://ec.europa.eu/enterprise/pharmaceuticals/eudralex/vol-1/dir_2001_83/dir_2001_83_ro.pdf�


� � HYPERLINK "http://eur-lex.europa.eu/LexUriServ/LexUriServ.do?uri=CELEX:32002R0178:RO:HTML" ��http://eur-lex.europa.eu/LexUriServ/LexUriServ.do?uri=CELEX:32002R0178:RO:HTML�





� � HYPERLINK "http://eur-lex.europa.eu/LexUriServ/LexUriServ.do?uri=CONSLEG:2000L0013:20071129:RO:PDF" ��http://eur-lex.europa.eu/LexUriServ/LexUriServ.do?uri=CONSLEG:2000L0013:20071129:RO:PDF�


� � HYPERLINK "http://www.ecpgr.cgiar.org/Workgroups/Med_aromatic/MAP2_3.pdf" ��http://www.ecpgr.cgiar.org/Workgroups/Med_aromatic/MAP2_3.pdf�


�� HYPERLINK "http://ec.europa.eu/enterprise/pharmaceuticals/pharmacos/docs/doc99/herbal_medecines_en.pdf" ��http://ec.europa.eu/enterprise/pharmaceuticals/pharmacos/docs/doc99/herbal_medecines_en.pdf�


� over-the-counter medicine = medicamente care nu necesită prescripţie medicală


� � HYPERLINK "http://apps.who.int/medicinedocs/en/d/Js2226f/3.html" ��http://apps.who.int/medicinedocs/en/d/Js2226f/3.html�

